
Referat af bestyrelsesmøde onsdag den 12. marts 2025
fra kl. 16.30-19.30



	Deltagere fra bestyrelsen:
	Deltagere fra skolen:

	Jacob Lunding, formand
Henriette Bergh Andreassen
	Jette Nord, skoleleder
Maja Rose Falk, afdelingsleder i Fritten 

	Qasam Ahmad
	Tannie B. Neumann, afdelingsleder skolen (deltog ikke efter kl. 18.00)

	Mikkel Weinreich Larsen
	Carsten Borglund, lærer

	Mette Julie Hørning
	Jeanette Pagter Backer, administrativ medarb.

	
	Elevråd: 
(Isabella 9.V og Helena 9.V) Afbud





1. Dagsorden

a. Valg af referent, Jeanette 

b. Dagsordenen blev godkendt

c. Referater fra bestyrelsesmøder 20.01.25 blev underskrevet


2. Økonomi (fast punkt)

Balancen for 01.01.25-28.02.25 gennemgås v. Jette
Balancen blev gennemgået, og driftsresultatet så fint ud. Der er brugt ca. kr. 33.000,- mindre end budgetteret. 
Der spørges ind til udgifter til prøveafholdelse, når eksamen ikke er startet endnu. Jette undersøger dette. 
Årsregnskabet er først færdigt efter revisionen den 14. marts.


3. Info fra ledelsen

a. Fritidsdelen v. Maja
Det går godt i Fritten.
Der har været afholdt samtaler vedr. kommende Minifrit-børn, hvor der pt. er 21 børn, som starter. 
Maja planlægger lige nu nye stillinger efter sommerferien. 
3. klasse rykker i klubben fra den 1. april, og der følger velkendt personale med. 

b. 

c. Skoledelen v. Jette
Julius Mygind afholdt foredrag for 6.-9. årgang den 11/3. Det var virkelig godt.
Dog var forældrefremmødet om aftenen yderst skuffende. Der er iflg. SSP mange 
stoffer i Halsnæs, så det er ærgerligt, at forældrene ikke viser større interesse for sådan et aktuelt arrangement. Foredraget understreger, at alle familier kan rammes, og at lærerne har virkelig stor indflydelse på, hvorvidt børn føler sig gode nok.

Lærerne tager på kursus i chat gpt.
Der skal tages stilling til skolens IT-portaler. De er dyre, og vi vil gerne skære lidt ned på dem, men det er svært, for lærerne har forskellige præferencer, og abonnementer løber forskudt af hinanden.

Fagfordelingen er så småt i gang. Lærerne skriver sig på med ønsker for næste år lige nu.
Vi skal vælge tilsynsførende. Heidi kan dog fortsætte i to år. Hun skal i givet fald genvælges på generalforsamlingen.

Medarbejderne vil gerne have større indflydelse på budgettet. Jette er indforstået med dette, men hun kræver samtidig, at de rent faktisk så også sætter sig ordentligt ind i det. Hun vil også gerne tale med dem om det igangværende budgetår. 


4. Elevrådet

a. Nyt fra elevrådet
Jette havde modtaget følgende punkter/ønsker fra elevrådet:
De ønsker inde-ordning på gangen, så de kan socialisere på tværs af klasserne. Ønsket vil blive imødekommet, hvis de kan opføre sig ordentligt og styre det. Klasselokalerne låses af fra efter påske. 
Udskolingen vil gerne fritages for morgensamlingerne. Dette kan ikke imødekommes, og vi fortsætter som hidtil, men de kan komme med forslag til sange, som er mere interessante for dem.
Derudover vil Jette også gerne have, at klasserne igen laver noget underholdning til samlingerne, og at de bliver bedre fordelt, når de sidder i salen.
8. årgang vil gerne have ordning som 9. klasse, hvor de kan forlade skolens område i 12-pausen. Dette kan ikke imødekommes, da mange på 8. årgang ikke er modne nok til at kunne administrere sådan en ordning. Derudover er det også godt, at man har noget at se frem til, når man starter i 9. klasse.
Udskolingen vil gerne have et spejl på toilettet. Det får de.
Udskolingen ønsker stadig nye stole, men det vil blive meget dyrt, så vi vil gerne vente, til vi kommer ned på et spor pr. årgang. Og så kan vi måske starte med 9. klasse, som får nye stole.
Jette undersøger, hvad et nyt sæt stole koster.


5. Punkter til orientering (O), debat (D) og beslutning (B).
a. Ændringer af vedtægter. Vedtægterne har været inde hos Søren fra DP, som har lavet nogle bemærkninger. Er der noget, der giver anledning til ændringer? (D/B)
Jacob fortæller, at Søren fra Danmarks Private Skoler har godkendt vores vedtægter, som 





de er. Han er dog kommet med nogle forslag, som kunne tilføjes, men det er ikke nødvendigt. Det handler om, at der kan nedsættes en skolekreds, som omfatter folk udefra. Det er dog meget usandsynligt, at fremmende mennesker vil deltage i sådan en kreds, og bestyrelsen skulle i givet fald godkende dem.
Det bliver enstemmigt besluttet, at bibeholde de gamle vedtægter.

b. Generalforsamlingen. Hvem genopstiller? Er der nogle, vi skal anbefale at opstille? (O)
Jacob stiller ikke op til genvalg, Henriette og Qasam stiller op til genvalg og Mikkel og Mette er ikke på valg i år.
Jette har talt med to forældre, som kunne være interesserede i at stille op. Hun nævner, at det kunne være godt med en forælder fra udskolingen. 
Mikkel bliver ordstyrer på generalforsamlingen. 
Maja nævner, at der vil blive tilbudt pasning i fritten under generalforsamlingen.
Jacob sender indkaldelsen ud i morgen.

c. Timefordelingsplanen. Ministeriet har fra næste skoleår fjernet billedkunst og engelsk i 1. klasse og tysk i 5. klasse. Hvordan skal vores se ud? Vi har det på møde med lærerne samme dag, som bestyrelsesmødet. (D/B) Bilag vedhæftet.
Der er kommet ny lov, og ministeriet lægger op til en række ændringer på timefordelingen. 
Der skal f.eks. ikke være tysk før 6. klasse, og engelsk fra 2. klasse. Lærerne er kommet med forslag til ny timetalsplan, og de har været skarpe på at tilgodese alle fag på de forskellige årgange. Der bliver spurgt, om ledelsen er enige i den udarbejdede plan, og det bekræfter Jette, at de er. Og den nye fagfordeling kan godt gå op med de nye ændringer.
Tannie tilføjer, at hun på sigt gerne vil have noget mere teknologi på skemaet. Dette er lærerne dog ikke klædt på til endnu. 
Planen blev enstemmigt godkendt af bestyrelsen. 

d. Følgende retningslinjer er blevet revideret: Retningslinje i forbindelse med gaver, retningslinje i forbindelse med tjenestefrihed, retningslinje i forbindelse med vikardækning (D/B) Bilag vedhæftet.
Retningslinjerne, som er blevet tilrettet en smule i PU, blev gennemgået, hvorefter de blev  godkendt af bestyrelsen. Der blev spurgt ind til, hvorfor medarbejdere ikke får blomster til eget kobberbryllup. Dette vil blive overvejet. 

e. Elevtrivselsundersøgelsen (O/D/B) Bilag vedhæftet.
Resultaterne af undersøgelsen blev gennemgået for henholdsvis ind- og udskolingen.
I indskolingen er langt størstedelen af eleverne glade for skolen, lærerne, undervisningen og kammeraterne.
Lærerne udarbejder i øjeblikket nogle fokusområder, og her tages der også udgangspunkt i elevtrivselsundersøgelsen. 
I udskolingen er eleverne også stort set tilfredse. Dog skal der være fokus på ro i klasserne, og eleverne skal føle sig mere trygge ved at markere.
Det blev nævnt, at børn generelt er blevet mere usikre, så det behøver ikke nødvendigvis være klassens skyld, at nogle børn er utrygge ved at række hånden op.




Det er også bekymrende, at så mange børn stadig generelt ikke kan lide at benytte toiletter i skoletiden. 
Bestyrelsen er tilfredse med resultatet af elevundersøgelsen.

f. Forældretilfredshedsundersøgelsen (O/D/B) Bilag vedhæftet.
Svarprocenten er meget lav, og vi må formode, at det er fordi, forældrene er tilfredse. 
Alle er dog enige i, at vi skal lytte til de kritiske kommentarer, som er kommet ind.
Generelt lægger forældrene stor vægt på den høje faglighed, men nogle forældre mener, at undervisningen bør differentieres mere. Det skal vi nok være bedre til. Det nævnes, at nogle elever mangler udfordringer, og måske skal der ikke laves lektier hjemme.

I særligt indskolingen er der flere, som har givet udtryk for, at skolen har for mange udfordringer med børn med særlige behov. Det påvirker trivslen for resten af eleverne i en klasse, når der er klassekammerater der fylder og er udadreagerende. Derudover er skærmtiden et stort emne, og der efterlyses en trivselsstrategi.
Bestyrelsen er tilfredse med undersøgelsen, men de er enige i, at der skal kigges på disse kommentarer.
Jette slutter af med at sige, at vi skal arbejde med vores værdier på PPU-dagen til næste år.

g. Ny retningslinje for Whistleblowerordning (D/B) Bilag vedhæftet. (punktet udskydes)
h. Ny retningslinje for anvendelse af kamera (D/B) Bilag vedhæftet. (punktet udskyldes)
i. Ny retningslinje for elevfravær (D/B) Bilag vedhæftet. (punktet udskydes)


6. Tilbagemeldingspunkt


7. Eventuelt


8. Elev-, personalesager og andet 

a. Elever 
Der er kommet to nye elever siden sidst. De er faldet godt til i 7P.
Vi har nogle elever i indskolingen, som kræver meget, og det giver meget uro og forældreklager i de berørte klasser.  

b. Personale

c. Andet
Der er sendt en ansøgning afsted vedr. hjælp til en hjertestarter. 


9. Kommende bestyrelsesmøder : 06.05.25, 12.06.25

Hjertestarter og førstehjælp for elever? (D/B)
Personalet skal have førstehjælpskursus til sommer, kan de efterfølgende undervise deres elever? Eller skal der laves elevkurser. Hjertestarter søgt hos TRYG. Punktet skal på, når ovenstående er undersøgt.

Hvordan kan man få forældrene til at støtte op om trivselsforældrenes forskellige arrangementer? Evt. debat på generalforsamlingen eller dialogmøde (D/B)
Punktet tages op, når vi kommer til årets trivselsforældremøde.

